open-index/open-wikipedia-markdown huggingface dataset:
Ռուսաց լեզվի օր

**Ռուսաց լեզվի օր** (), ռուսական և միջազգային պետական տոն, նվիրված ռուսաց լեզվին։ Նշվում է հունիսի 6-ին՝ Ա. Ս. Պուշկինի ծննդյան օրը։ Ռուսաստանի Դաշնությունում տոնը սահմանվել է 2011 թվականին, ՄԱԿ-ը սահմանել է 2010 թվականին։

## Պատմություն
Ռուսաց լեզվի օրվա գաղափարը առաջին անգամ հայտնեց «Ռուսական բառախաղ» նախագծի հեղինակ Իվան Կլիմենկոն «Խորհրդարանական թերթի» էջերում 2007 թվականի դեկտեմբերի 26-ին։

Ավելի վաղ, 1996 թվականին, ռուսաց լեզվի պաշտպանության օրը՝ հունիսի 6-ին,  Ա. Ս. Պուշկինի ծննդյան օրը, Ղրիմի ռուսական համայնքը սկսել է տոնել։ Սկսած 2007 թվականից Ղրիմում նրանց նախաձեռնությամբ հունիսի 6-ին սկսեց իրականացվել  ռուսական, սլավոնական մշակույթի Մեծ ռուսական խոսք միջազգային փառատոնը։  Հենց այդ օրը փառատոնի մասնակիցներին տարիներ շարունակ շնորհավորում է Ռուսաստանի Դաշնության նախագահը։

2011 թվականի հունիսի 6-ին Ռուսաստանի Դաշնության նախագահ Դմիտրի Մեդվեդևի կողմից ստորագրվեց հրամանագիր՝ «Սահմանել ռուսաց լեզվի օր և նշել այն ամեն տարի հունիսի 6-ին, ռուս մեծ բանաստեղծ, ժամանակակից ռուսաց գրական լեզվի հիմնադիր Ալեքսանդր  Պուշկինի ծննդյան օրը»։

## ՄԱԿ-ում լեզուների օրեր
Մայրենիի լեզվի օրվա հետ մեկտեղ ՄԱԿ-ում նշվում են  կազմակերպության պաշտոնական լեզուների օրերը։ Նրանք ընդունվել էին 2010 թվականին  ՄԱԿ-ի հանրային տեղեկատվության վարչության աջակցության, բազմալեզվության և մշակութային բազմազանության շրջանակներում։ Այդ օրերին անցկացվող միջոցառումները ուղղված են  պաշտոնական լեզուների իրավահավասարության, ՄԱԿ-ի աշխատակիցների պատմության մասին իրազեկվածության, և ՄԱԿ-ի լեզուների զարգացմանը։

ՄԱԿ-ում ռուսաց լեզվի օրը նշվում է հունիսի 6-ին՝ Ա. Ս. Պուշկինի ծննդյան օրը։

ՄԱԿ-ի  լեզուների օրերը նշվում է ՄԱԿ-ի մյուս միջազգային օրերի հետ մեկտեղ։

### Լեզուների հիշարժան օրեր ՄԱԿ-ի ծրագրի շրջանակներում
* Մարտի 20՝  ֆրանսերեն լեզվի օր (Ֆրանկոֆոնիայի միջազգային օր)։
* Ապրիլի 20՝ Չինարեն լեզվի օր (նվիրված է չինական գրերի հիմնադիր Ցան Ցզեյին)։
* Ապրիլի 23՝ Անգլերեն լեզվի օր (Ուիլյամ Շեքսպիրի ծննդյան օրը)։
* Ապրիլի 23՝ Իսպաներեն լեզվի օր (Միգել Սերվանտեսի մահվան օրը)։
* Հունիսի 6՝ Ռուսաց լեզվի օր (Ա. Ս. Պուշկինի ծննդյան օրը)։
* Դեկտեմբերի 18՝  Արաբերեն լեզվի օր (1973 թվականին  արաբերեն լեզուն Գլխավոր Ասամբլեայի ու նրա հիմնական կոմիտեների պաշտոնական և աշխատանքային լեզուներում ընդգրկելու որոշման հաստատման օրը)։

## Ծանոթագրություններ

## Արտաքին հղումներ
* Официальный сайт Российской академии наук
* В России появился новый праздник — День русского языка (Грамота.ру)
* Указом Президента установлен День русского языка — 6 июня (Кремлин.ру)
* Стенограмма встречи в Институте русского языка, на которой Президент объявил о подписании указа «О Дне русского языка»

Կատեգորիա:Հունիս
Կատեգորիա:ՄԱԿ-ի միջազգային օրեր
Կատեգորիա:Ռուսաստանի տոներ
If You Had My Love

**«If You Had My Love»** (), ամերիկացի երգչուհի և դերասանուհի Ջենիֆեր Լոպեսի դեբյուտային *[[On the 6]]* (1999) ստուդիական ալբոմի առաջին սինգլը։ Թողարկվել է 1999 թվականի մայիսի 4-ին։ «If You Had My Love» երգը Լոպեսի ամենահաջողակ սինգլներից մեկն է։ Առաջին շաբաթում այն գրավել է 72-րդ հորիզոնականը ''Billboard'' Hot 100 հիթ-շքերթում (1999 թվականի մայիսի 15), իսկ հաջորդ շաբաթ հասել է #64 (մայիսի 22)։ Մեկ շաբաթ անց սինգլն ընդգրկվել է Hot 100 հիթ-շքերթի լավագույն տասնյակում, իսկ 1999 թվականի հուլիսի 5-ին գրավել է վեցերորդ հորիզոնականը։ Հունիսի 12-ին «If You Had My Love» երգը հասել է Hot 100 հիթ-շքերթի առաջին հորիզոնական։

## Երգերի ցանկ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

## Հավաստագրումներ

|-

## Ծանոթագրություններ

Կատեգորիա:Billboard Hot 100 գլխավորած սինգլներ
Ուիլյամ Լեբարոն

**Ուիլյամ Լեբարոն** (, ), ամերիկացի կինոպրոդյուսեր։

## Կենսագրություն
Լեբարոնը ծնվել է 1883 թվականի փետրվարի 16-ին Էլգին քաղաքում (Իլինոյս)։ Նա սովորել է Չիկագոյի և Նյու Յորքի համալսարաններում։ 1924 թվականից սկսած Լեբարոնը սկսեց նկարահանվել Հոլիվուդյան ֆիլմերում։

Ուիլյամ Լեբարոնը «Սիմարրոն» ֆիլմի պրոդյուսերն էր, որը 1931 թվականին արժանացել է Ամերիկյան կինոակադեմիայի մրցանակին, որը թվով չորրորդ մրցանակաբաշխությունն էր։ 1932 թվականին Լեբարոնը զբաղեցրեց «Paramount» ստուդիայի տնօրենի պաշտոնը, որպեսզի օգնի փրկել ստուդիան սնանկացումից, նա անմիջապես ցուցադրեց իր կարողությունները և արդարացրեց Բրոդվեյ Մեյ Ուեսթի կնքած պայմանագիրը։

Լեբարոնն ամուսնացավ բրիտանացի կատակերգական դերասանուհի՝ Մեյբլ Գոլինսի հետ։

Ուիլյամ Լեբարոնը մահացել է 1958 թվականին և թաղվել է Փայնսի գերեզմանոցում։

## Ընտիր ֆիլմեր
* 1926, Սիրեք նրանց և թողեք նրանց (անգ.՝ Love 'Em and Leave' Em)
* 1926, Հիանալի ժեստ (անգ.՝ Beau Geste)
* 1929, Սիրահարված թափառաշրջիկ (անգ.՝ The Vagabond Lover)
* 1930, Սերժանտ Գրիշայի գործը (անգ.՝ The Case of Sergeant Grischa)
* 1930, Կկուներ (անգ.՝ The Cuckoos)
* 1930, Կրակոցի կեսը լուսաբացին (անգ.՝ Half Shot at Sunrise)
* 1931, Սիմարրոն (անգ.՝ Cimarron)
* 1933, Մոգ (անգ.՝ Baby Face)
* 1933, Նա անբարեխիղճ վերաբերվեց նրան (անգ.՝ She Done Him Wrong)
* 1939, Յունիոն Պասիֆիկ (անգ.՝ Union Pacific)
* 1940, Տեխաս ռեյնջերսը վերադարձավ նստավայր (անգ.՝ The Texas Rangers Ride Again)
* 1940, Արտակարգ հավաքական (անգ.՝ Emergency Squad)
* 1942, Գարունը ժայռոտ լեռներում (անգ.՝ Springtime in the Rockies)

## Ծանոթագրություններ

Կատեգորիա:Ամերիկացի կինոպրոդյուսերներ
Կատեգորիա:Ամերիկացի գրողներ
Կատեգորիա:Ամերիկացի դրամատուրգներ
Լևոն Ահարոնյան

**Լևոն Ահարոնյան** (, ), իրանահայ ազգային գործիչ, գործարար։ Իրան-Հայաստան առևտրի պալատի նախագահ։ Մեծ ներդրում է ունեցել Թեհրան-Երևան չվերթի իրականացման գործում։

## Կենսագրություն
Լևոն Ահարոնյանը ծնվել է 1930 թվականին Սալմաստի Հաֆթվան գյուղում։ 1936 թվականին ընտանիքով տեղափոխվել է Թեհրան։ Միջնակարգ կրթությունն ստացել է Թամադոն դպրոցում։ 1955 թվականին ավարտել է ճարտարագիտության ինստիտուտը։ 1956 թվականին աշխատել է Իրանի գյուղատնտեսության նախարարությանը կից գործող հիդրոկայանի հողաշինության և քիմիայի լաբորատորիայում։ 1960 թվականին սովորել է Հոլանդիայի Ասխարնբուրգ գյուղատնտեսական համալսարանի հողագիտության ֆակուլտետում (ՄԱԿ-ի FAO համաշխարհային կազմակերպության կրթաթոշակ)։

1960-1965 թվականներին աշխատել է Իրանի գյուղատնտեսության նախարարության ընդհանուր լաբորատորիաների բաժնի պետ։ 1968 թվականից աշխատում է Սաթի ավիաընկերությունում, որը Ահարոնյանի ղեկավարության օրոք փոքր ընկերությունից վերածվել է խոշոր ընկերության։

Ահարոնյանը եղել է Թեհրանի թեմական խորհրդի Պագմավորական ժողովի անդամ, 1980 թվականին ընտրվել է Թեհրանի թեմական խորհրդի ատենապետ և այդ տարիներին իրականացրել Արարատ մարզավանի և Գորգանի Ալի աբադ թաղամասի մատուռի կառուցումը, Մաջիդե թաղամասի Սուրբ Գրիգոր եկեղեցու կառուցումը։

1993 թվականին իր գործընկերների հետ միասին հիմնադրել և ղեկավարում է Իրան-Հայաստան առևտրի պալատը։

Ահարոնյանը մշակութային-հասարակական և գեղարվեստական «Հույս» ամսագրի արտոնատերն ու պատասխանատուն է։ 2009 թվականին լույս է տեսել Ահարոնյանի «Փոթորկոտ կյանքիս օրերը» երկհատորանոց գիրքը (պարսկերեն (2008),  հայերեն (2010)։

## Պարգևներ
* Հայաստանի արդյունաբերողների և առևտրականների միության ոսկե մեդալ, 1999 
* Իրանի արդյունաբերության նախարարության արտասահմանյան առևտրի բաժնի գլխավոր տնօրենի պատվոգիր, 2000 
* Հայաստանի գրողների միության բարերարի կոչում

## Գրականություն
* Իրանահայոց հանրագիտարան։ Կազմող` Ժանետ Տ. Լազարյան։ Երևան, «ՎՄՎ-Պրինտ, 2012։

## Ծանոթագրություններ

## Արտաքին հղումներ
*  «Փոթորկոտ կյանքիս օրերը»  գրքի գինեձոն շնորհանդես

Կատեգորիա:Իրանահայ գործարարներ
Վերինտափ (ամառանոց)

**Վերինտափ**, ամառանոց Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Թորթում ավանից 3 կմ հարավ-արևելք, Օլթիի գետի աջակողմյան վտակներից մեկի ափին։

Բնակչության մասին տեղեկություններ հայտնի չեն։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Տողի Վիգեն Գրիգորյանի անվան միջնակարգ դպրոց

**Տողի [[Վիգեն Գրիգորյան]]ի անվան միջնակարգ դպրոց**, միջնակարգ դպրոց Արցախի Հանրապետության Հադրութի շրջանի Տող գյուղում։

## Պատմություն
Տող գյուղը շրջկենտրոնից գտնվում է 20 կմ հեռավորության վրա դեպի հյուսիս-արևմուտք։ Տողը 16-րդ դարի վերջերից եղել է Դիզակի մելիքության կենտրոնը, 17-րդ դարում ` բերդաքաղաք և ունեցել է մոտ 10 հազար բնակիչ։ 1870 թվականին գյուղում գործել է նախակրթարան։ 1873 թվականին բացվել է եկեղեցական-ծխական դպրոց ` 15 աշակերտով, դասավանդում էր ընդամենը մեկ ուսուցիչ։ 1874-1875-ական ուստարում դպրոցն ունեցել է 25 աշակերտ, ուսուցիչն էր Սերոբ Տիրացուն։ 1886 թվականին ծխական դպրոցն ուներ երկու բաժանմունք ` 65 աշակերտ, երկու ուսուցիչ։ 1894-1895 թվականներին դպրոցն ունեցել է 78 աշակերտ, երեք բաժանմունք, երկու ուսուցիչ։ Սակայն 1896 թվականին դպրոցը փակվել է։ «Գտիչ» վանքը ծառայել է որպես հոգևորական դպրոց։ 1903 թվականին կառուցվել է դպրոցական շենք, այդ երկսեռ միդասյա դպրոցը ուներ երեք բաժանմունք, 66 աշակերտ, որոնցից 10-ը աղջիկ էին։ Նրանց դասավանդում էին Ալեքսանդր Միրզոյանը և նրա կինը ` տիկին Վարդուհին։ 1908 թվականին գյուղում գործում էր յոթնամյա դպրոց։ 1938-1939 ուստարում դպրոցը դառնում է միջնակարգ։ Տողում էին սովորում ենթաշրջանի 11 գյուղերի երեխաները։ 1936 թվականին դպրոցի հայկական բաժնին կից բացվում է ադրբեջանական բաժին։ 1942-1953 թվականներին Ադրբեջանի ՍՍՀ Իմիշլիի շրջանից ադրբեջանցիները տեղափոխվում են Տող և արդեն դպրոցն ունենում է ինը ադրբեջանցի ուսուցիչ։ Շուտով ադրբեջանցի աշակերտների քանակը այնքան է շատանում, որ 1965 թվականի ապրիլից մինչև 1990 թվականը դպրոցը ղեկավարում է ադրբեջանցի տնօրեն, ազգայնամոլ Նիյազ Ջհանգիրովը։ 1977-1978 ուստարում դպրոցում սովորում էին 164 հայ, 264 ադրբեջանցի աշակերտներ։ 1978 թվականին գյուղում կառուցվեց ներկայիս դպրոցական տիպային շենքը։ 1980-1981 ուստարում արդեն 416 աշակերտներից հայեր էին ընդամենը 135-ը, իսկ որոշ առարկաներից հայ երեխաներին դասավանդում էին ադրբեջանցի ուսուցիչներ (ռուսանց լեզու, ֆիզկուլտուրա, ռազմագիտություն և այլն)։

2000 թվականին կապիտալ վերանորոգման է ենթարկվել դպրոցական շենքը և պարապմունքներն ընթանում են նորմալ կերպով։

Ներկայումս դպրոցում սովորում է 122 աշակերտ, որոնց կրթության գործով զբաղվում են 26 ուսուցիչ։

## Տնօրեն
1990 թվականի սեպտեմբերի 1-ին հայկական մասի մանկավաժական կոլեկտիվի քվեարկությամբ ընտրվում է տողեցի առաջին տնօրենը ` Վլադիկ Պետրոսի Ղահրյանը։ Ով աշխատում է մինչև օրս։

## Ծանոթագրություններ

## Արտաքին հղումներ
* http://hetq.am/arm/news/1513/himnanorogvel-e-toxi-mijnakarg-dprocy.html

Կատեգորիա:Հադրութի շրջանի դպրոցներ
No (երգ)

**«No»**, ամերիկացի երգչուհի և երգահան Մեգան Թրեյնորի երգն իր *Thank You* երկրորդ ստուդիական ալբոմից։ Թողարկվել է 2016 թվականի մարտ 4-ին որպես առաջին սինգլ Epic լեյբլի կողմից։ Երգի հեղինակներն են՝ Մեգան Թրեյնոր, Eric Frederic, Jacob Kasher Hindlin, պրոդյուսերը՝ Ricky Reed: Երգն զբաղեցրել է երրորդ հորիզոնականը US Billboard Hot 100 հիթ-շքերթում։ Միացյալ Նահանգներում սինգլը վաճառվել է ավելի քան մեկ միլիոն օրինակով և  ստացել պլատինե կարգավիճակ։ 2016 թվականին երգի տեսահոլովակն առաջադրվել է Teen Choice Awards մրցանակի Choice Music Single: Female անվանակարգում։

## Պատմություն
«No» երգն արժանացել է դրական գնահատականների երաժշտական քննադատների և ինտերնետ հրատարակությունների կողմից, ինչպիսիք են՝ *[[Billboard]]*, *[[Spin (журнал)|Spin]]*, Digital Spy, *[[Forbes]]*, *Music Times*, MTV News, *[[:en:AXS (ticket merchant)|AXS]]*, Idolator: Billboard ամսագիրը «No» երգն ընդգրկել է 2016 թվականի լավագույն փոփ երգերի «100 Best Pop Songs of 2016» (№ 32) ցանկում։ Երգն ընդգրկվել է նաև Billboard-ի վարկածով 2016 թվականի ԱՄՆ լավագույն սինգլների վերջնական ցանկում (45-րդ հորիզոնական)։

Երգը բացասական գնահատականի է արժանացել Time ամսագրի կողմից, որն այն համարել է 2016 թվականի ութերորդ ամենավատ երգը։

## Առևտրային հաջողություններ
Բրիտանական հիթ-շքերթում «No» երգը հասել է մինչև 11-րդ հորիզոնական։ Այն զբաղեցրել է 3-րդ հորիզոնականը Billboard Hot 100-ում՝ դառնալով երգչուհու երկրորդ հիթը ամերիկյան «Hot 100»-ի լավագույն տասնյակում։ «No» երգը նաև հասել է № 20 հորիզոնականին Rhythmic (Billboard) հիթ-շքերթում և № 40 հորիզոնականին US Dance Club Songs (Billboard) հիթ-շքերթում։  ԱՄՆ-ում  սինգլի վաճառված օրինակների քանակը 2016 թվականի հոկտեմբերին գերազանցել է 1.3 միլիոնը, և այն ստացել է պլատինե կարգավիճակ։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Ծանոթագրություններ

## Արտաքին հղումներ
*  

Կատեգորիա:2016 սինգլներ
Կատեգորիա:Դանս-փոփ երգեր
Օ Յոն Սո

**Օ Յոն Սո** (հանգըլ՝ 오연서, հանջա՝ 吳漣序, ), հարավկորեացի դերասանուհի, LUV գըրլզ-բենդի նախկին անդամ։ Նա հայտնի է իր դերակատարություններով հեռուստատեսային դրամաներում «Իմ ամուսինը ընտանիք է ունեցել» (2012), «Չան Բո Ռին այստե՜ղ է» (2014), «Փայլիր կամ խելագարվիր»  և «Պարոն ետ վերադարձեք»(2016):

## Վաղ կյանք
Օ Յոն Սո ծնվել է Չինջու հարավային Գյոնգսանգ նահանգում և մեծացել Չանհյոն երկում:Միջին դպրոցի երկրորդ տարում Օն և իր ընկերները հետ հետևում էին «S.M. Entertainment»-ին։ Սակայն, երիտասարդ աղջիկը գրավում է մեկ այլ ընկերույան ուշադրությունը և աշխատանքի ընդունումից հետո որոշում է տեղափոխվել Սեուլ։
Օն ընդունվել է «Anyang Arts High School»`իր խմբի դադարեցումից հետո նա դարձավ դերասանուհի։  Յն ժամանակ երբ նա իր անունը փոխեց Հեթ Նիմից Յոն Սոն, մոր և շամանի հետ խորհրդակցելուց հետո։
Այնուհետև ընդունվեց « Dongguk» համալսարան, միանալով թատրոնի և ֆիլմի բաժնին։

## Կարիերա
### Սկիզբ
Օ Յոն Սոնն իր իսկական անունով (Օ Հեթ Նիմ) դեբյուտը կատարեց  2002 թվականին,երբ նա դեռ 15 տարեկան էր, «LUV» խմբում` Ջո Էուն Բյուլի և Յոն Հե Բինի հետ միասին։ Նրանք թողարկեցին իրենց առաջին  «Story» ալբոմը, որը ներառում էր «Orange Girl» և «I Still Believe» երգերը։  Խումբը կարճ ժամանակ գործեց և վեց ամիս հետո միայն բաժանվեց, իրենց ցածր վարկանիշի պատճառով։ Այնուհետև Օնը տեղափոխվեց և հանդես եկավիր դեբյուտային ելույթով 2003 թվականին «Sharp» դրամայում, բայց երկար ժամանակ մնաց աննկատ։

## 2012-2013:Վարկանիշի բարձրացում
Թև նա մեծ դերակատարություն ունեցավ 2009 թվականի «Արյան գրավ» ֆիլմում, այն չէր մինչև նա չնկարահանվեց «Իմ ամուսինը ընտանիք է ունեցել»(2012) կինոնկարում,որտեղ նա ձեռք բերեց փոքր ուշադրություն։ 2012-ի վերջին Օն դրամատիկական թատրոնում մասնակցում էր դրամա` «Here Comes Mr. Oh»-ին,  որտեղ նա ունեցել է իր առաջատար դերը։
2013 թվականին Օն խաղացել է ռեզիդենտ վիարաբույժի դեր «Հանճարեղ բժիշկների թիմը» դրամայում։ Նա առաջին անգամ Սունչհոնում նշանակվել է «Կենդանիների կինոպառատոնում» որպես դեսպան Կիմ Մին Ջունի հետ միասին։ Նա նաև նշանակվեց Կարմիր խաչի դեսպան դերասան Ռու Սու Յոնգի հետ միասին։

## 2014-ներկա:Առաջընթացը
Օ Յոն Սոն-ի առաջին դերակատարումը եղել  է Ջանգ Բո-Րին, կարեկցող և անձնուրաց մարդ, Ջանգ Բո-ի 2014 թվականին բարձր հռչակ ձեռք  բերեց։ Դրամայի վարկանիշը հասել է 40.4%-ի և դրա շնորհիվ Օ-ի վարկանիշը աճեց։ Նա շատ բարդ բնավորություն ուներ, քանի որ ծնվել էր Կյոնսանդում, բայց նա պետք է սկսեր խոսել Jeolla-do բարբառով, որով նա երբեք չէր խոսել նախկինում։

2015 թվականին Օն խաղացել է Շին Յուլի դերը, Բոհայի վերջին արքայադստեր դերը պատմական դրամա «Փայլիր կամ խելագարվիր», Ջանգ Հյուկի հետ համատեղ։ Սերիան համեստ հիթ դարձավ և ժամանակի ընթացքում բարձրացրեց իր վարկանիշը։

## Ֆիլմագրություն
### Ֆիլմ

### Հեռուստասերիալներ

### Տարբեր ցուցադրություններ

### Երաժշտական տեսահոլովակներ

### Մարցանակներ և անվանակոչումներ

## Ծանոթագրություններ

## Աղբյուրներ
* Allkpop > Actor News > Oh Yeon-seo
*  Soompi | Archives | Oh Yeon-seo (en inglés) 
* Soompi Spanish - Archivos - Oh Yeon-seo

Կատեգորիա:21-րդ դարի երգչուհիներ
Կատեգորիա:Հարավկորեացի դերասանուհիներ
Կատեգորիա:Հարավկորեացի երգչուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Formation

**«Formation»,**  ամերիկյան երգչուհի Բիյոնսեի երգը, որ թողարկվել է իր Lemonade վեցերորդ ստուդիական ալբոմից 2016 թվականի փետրվարի 6-ին Parkwood և Columbia լեյբլների կողմից։ Երգի հեղինակներն են՝ Khalif Brown, Jordan Frost, Asheton Hogan, Michael Len Williams II, Բիյոնսե, պրոդյուսերները՝ Mike Will Made It, Բիյոնսե և A+։ 2007 թվականին այն ներկայացվել է «Գրեմմի» մրցանակի *Տարվա լավագույն ձայնագրություն, Տարվա լավագույն երգ և Տարվա լավագույն տեսահոլովակ* անվանակարգերում։

## Թողարկում
Երգը հասանելի էր անվճար ներբեռնման բացառապես Tidal երաժշտական սթրիմինգային ծառայության բաժանորդագրության միջոցով։

## Առևտրային հաջողություն
Երգն զբաղեցրել է 10-րդ հորիզոնականըBillboard Hot 100-ում՝ դառնալով նոր ալբոմի առաջին սինգլը, որն ընդգրկվել է ամերիկյան Hot-100-ի լավագույն տասնյակում։ Երգն առաջին տեղն է զբաղեցրել Australia Urban Singles հիթ-շքերթում։

## Երաժշտական տեսահոլովակ
2016 թվականի փետրվարի 6-ին թողարկվել է երգի տեսահոլովակը, որի ռեժիսորն էր Մելինա Մացուկասը։

## Առձագանքներ
Formation ճանաչվել է 2016 թվականի լավագույն երգերից մեկը շատ քննադատների և հրատարակությունների կողմից, ինչպիսիք են՝ *Rolling Stone*, *[[Entertainment Weekly]]*, *[[Time Magazine]]*, *[[Complex (ամսագիր)|Complex]]*, *[[Fuse (ամսագիր)|Fuse]]* *[[National Public Radio|NPR]]*, и *[[Paste (ամսագիր)|Paste]]*։ *[[Pitchfork Media|Pitchfork]]* և *[[Spin (ամսագիր)|Spin]]* ամսագրերի կողմից այն ճանաչվել տարվա երկրորդ լավագույն երգը, իսկ NME ամսագիրը՝ վեցերորդը։ Billboard ամսագիրն «Formation» երգն ընդգրկել է 2016 թվականի «100 Best Pop Songs of 2016» ցանկի 14-րդ հորիզոնականում։

## Հիթ-շքերթներ

## Հավաստագրեր

## Թողարկումների պատմություն

## Ծանոթագրություններ

Կատեգորիա:ԼԳԲՏ երգեր
Յանաչեկի թատրոն

**[[Լեոշ Յանաչեկ]]ի անվան թատրոն** (), թատրոն չեխական Բռնո քաղաքում։ Թատրոնը գտնվում է Բռնոյի ազգային թատրոնի կազմում։ Կրում է չեխ կոմպոզիտոր Լեոշ Յանաչեկի անունը (1854-1928): Գտնվում է Ռուզվելտի փողոց, 31/7,602 00, Բռնո, (Չեխիա) հասցեում։
Հանդիսանում է Բռնոյի ազգային թատրոնի օպերային բեմ, իրականում` օպերայի և բալետի թատրոն, որը հիմնադրվել է 1965 թվականին, աշխատում է 1961-1965 թվականներին կառուցված ժամանակակից գործառութային շենքում։ Դահլիճը նախատեսված է 1383 հոգու համար։
Թատրոնի առաջին բեմադրությունը կայացել է 1965 թվականի հոկտեմբերի 2-ին, դա եղել է Լեոշ Յանաչեկի «Խաբեբա աղվեսիկի արկածները» ստեղծագործությունը։ Իր գոյության ընթացքում թատրոնը ունեցել է ավելի քան 20 օպերային և բալետի ներկայացումներ։ 
Լեոշ Յանաչեկի հուշարձանը դրված է նրա անվան թատրոնի դիմաց։
250px|մինի|Լ. Յանաչեկի արձանն իր անունը կրող թատրոնի դիմաց
Լեոշ Յանաչեկի անունը կրող թատրոնի շենքն ամենանոր շենքն է Բռնոյի ազգային թատրոնում, որի շինարարությունը նախագծվել է XX դարի սկզբում։ 1910 թվականից մինչև 1957 թվականը տեղի է ունեցել յոթ ճարտարապետական մրցույթ` թատրոնի շենքի լավագույն դիզայնի ու նախագծի համար, որին մասնակցել է գրեթե 150 ճարտարապետ, այդ թվում` չեխական արվեստի և ճարտարապետության այնպիսի հայտնի ներկայացուցիչներ, ինչպիսիք են Բոգուսլավ Ֆուկսը, Յոզեֆ Գոչարը, Պավել Յանակը և ուրիշներ։ Առաջարկվող նախագծերը ընդգրկում էին XX դարի առաջին կեսի ճարտարապետական ոճերի բազմազանություն, ինչպիսիք են մոդեռնը, էլեկտրիկը, կուբիզմը, մոդեռնիզմ, ֆունկցիոնալիզմը, սոցիալիստական ռեալիզմը, կլասիցիզմը և նեոֆունկցիոնալիզմը։
250px|մինի|ձախից|Յանաչեկի անվան թատրոնը գիշերով

## Ծանոթագրություններ

## Արտաքին հղումներ
* Լ. Յանաչեկի անվան թատրոնի օպերային բեմ

Կատեգորիա:1965 հիմնադրումներ
Կատեգորիա:Չեխիայի թատրոններ
Կատեգորիա:Չեխիայի օպերային թատրոններ
We Love You

***We Love You*** — 2014 թվականի թողարկման նորվեգական սինգլ, Combichrist խմբի կատարմամամբ։ Ձայնագրությունը պարունակում է «From My Cold Dead Hands» և «Maggots at the Party» սինգլները, վերջինի հիմանա վրա նկարահանվել է տեսահոլովակը։ «Denial» երգը ստեղծվել է Nine Inch Nails-ի պատվին, իսկ «The Evil In Me» երգը հղում է Johnny Cash-ին ըստ Sonic Seducer հրատարակության։

## Երգացանկը

## Ծանոթագրություններ

Կատեգորիա:2014 սինգլներ
Lifan

**Lifan** ( «Սլանալ բոլոր առագաստներով»)՝ խոշոր չինական մասնավոր ընկերություն, որը մասնագիտացած է մարդատար ավտոմեքենաների արտադրության մեջ։

Շտաբ-գրասենյակը գտնվում է Չունցին քաղաքում։ Ընկերությունը հովանավորում է Չունցին Լիֆան ֆուտբոլային ակումբը, որը հանդես է գալիս Չինաստանի Սուպերգավաթում։

Ի սկզբանե ընկերությունը կոչվում էր "Chongqing Hongda Auto Fittings Research Centre"-ը, հիմնադրվել է Ին Մինշենի () կողմից 1992 թվականին։ Այն ի սկզբանե մասնագիտանում էր մոտոցիկլների վերանորոգման մեջ։ Lifan-ը արդեն դարձել էր մոտոցիկլ արտադրող մեծագույն ընկերություն, երբ նրանք սկսել են թողարկել ավտոբուսներ 2003 թվականին։

Դառնալով վերջին տասնմեկ տարիների ընթացքում մեծությամբ հինգերորդ ընկերությունը, 1997 թվականին ընկերությունը վերանվանվեց «Lifan Industry Group»:

2005 թվականին ընկերությունը սկսել է թողարկել ավտոմեքենաներ։ Առաջին թողարկումները եղել են մինիվեն LF6361-ը և պիկապ 1010-ը։ 2005 թվականի դեկտեմբերին մեկնարկել է Lifan 520/520i-ի արտադրությունը բրազիլիական Tritec շարժիչով։ Ներկայումս Lifan-ի մոդելային շարքը բաղկացած է փոքրածավալ 320-ից, կոմպակտ սեդանի և խետչբեկ 520/520i-ից, փոքր սեդան 620-ից և կոմպակտ քրոսովեր X60-ից։

## Արտադրանք
* Ավտոմեքենաներ՝ Lifan 320 (անունը — Lifan Smily), Lifan 520 (Lifan Breez), Lifan 530 (Lifan Celliya), Lifan 620/630/650 (Lifan Solano/Солано NEW/Solano II), Lifan 720 (Lifan Cebrium), Lifan X50, Lifan X60
* Բեռնատարեր
* Մոտոցիկլտներ
* Շարժիչներ

### Lifan-ը ՌԴ-ում
2010 թվականի մարտին «Դերվեյս» ավտոգործարանում գործարկվել է Lifan ավտոմեքենաների արտադրությունը։ 2014 թվականին ձեռնարկությունում արտադրվել է այս բրենդի 24,8 հազար ավտոմեքենա։ 2015 թվականին կտրուկ անկման պատճառով հայտարարվել է վաճառքների կրճատման մասին 40-60 %-ով, մինչև 10-15 հազար միավոր, և 2015 թվականին նախատեսված Lifan 820-ի արդադրության հետաձգման մասին։ 2015 թվականի առաջին կիսամյակում «Դերվեյսում» թողարկվել է ընդամենը 5 հազար մեքենաներ։

2015 թվականի հուլիսի 16-ին Լիպեցկում Lifan-ը նախատեսում էր սկսել սեփական ավտոգործարանի շինարարությունը, որը նախատեսվում էր գործարկել 2017 թվականի ամռանը սակայն ինչ-ինչ պայմաններով այն կասեցվեց։ Նոր գործարանը նախատեսվում է բացվել ապրիլին Ստավրոպոլում։

## Ծանոթագրություններ

## Արտաքին հղումներ
* Ընկերության պաշտոնական կայքը 

Կատեգորիա:1992 հիմնադրումներ
Կատեգորիա:Չինական ապրանքանիշներ
Հակոբ Գրիգորյան

**Հակոբ Գրիգորյան** (), հայ սովետական կազմակերպիչ և գյուղատնտեսական արտադրության առաջամարտիկ։ Սոցիալիստական աշխատանքի հերոս (1948)։

## Կենսագրություն
Հակոբ Սիրականի Գրիգորյանը ծնվել է 1899 թվականին Հացառատ գյուղում (այժմ՝ Գեղարքունիքի մարզում), գյուղատնտեսների ընտանիքում։ 1914-1919 թվականներին Նոր Բայազետ քաղաքում եղել է առևտրականների ծառա։ Հայաստանում խորհրդային իշխանության հաստատումից հետո Գրիգորյանը պատրաստվել և ծառայել է Բանվորա-գյուղացիական Կարմիր բանակում։ Զորացրվելուց հետո վերադարձել է հայրենիք և սկսել է աշխատել որպես դերձակ։ 1929 թվականից աշխատել է տեղի «Կարմիր Հոկտեմբեր» կոլտնտեսությունում որպես պահեստի վարիչ։ 1931 թվականին Հակոբ Գրիգորյանը անդամագրվել է Բոլշևիկների համամիութենական կոմունիստական կուսակցությանը/ Խորհրդային Միության Կոմունիստական կուսակցությանը։ 1933 թվականից մինչև 1942 թվականի հոկտեմբերը աշխատել է Հայկական ԽՍՀ-ի Կամոյի շրջանի  «Կարմիր Հոկտեմբեր» կոլտնտեսությունում որպես հաշվապահ։ Միաժամանակ նա կառավարում էր տեղական առաջնային կազմակերպությունը։ Ցույց տալով իր ունակությունները, 1942 թվականին նա ընտրվել է այդ կազմակերպության նախագահ։

Պատերազմի տարիներին բարձրացել է գյուղատնտեսական մշակաբույսերի բերքատվությունը, ավելանացել անասնագլխաքանակը և անասնապահության արդյունավետությունը։ Կոլտնտեսության նախագահ Գրիգորյանը նաև առանձնացել է նրանով, որ իր սեփական միջոցներով օգնել է ռազմաճակատին։ Հետպատերազմյան շրջանում հացահատիկային մշակաբույսերի մշակման պարարտանյութերի արդյունավետ օգտագործման արդյունքում կոլխոզը հասել է բարձր արդյունքների։ Գրիգորյանի ղեկավարությամբ 40 հա հողատարածքից ստացվել է ցորենի ռեկորդային բերք՝ 30,39 ցենտներ։

ԽՍՀՄ Գերագույն խորհուրդի 1948 թվականի փետրվարի 2-ի հրամանագրով «ցորենի բարձր բերքատվության և 1948 թվականին գարնանացանի հացահատիկային մշակաբույսերի սերմերով ավահովելու համար» Հակոբ Գրիգորյանին շնորհվել է Սոցիալիստական աշխատանքի հերոսի կոչում և արժանացել է Լենինի շքանշանի «Մուրճ և Մանգաղ» ոսկե մեդալներին։ Հետագայում Հակոբ Սիրականովիչը հրաժարական է տվել «Կարմիր Հոկտեմբեր» կոլտնտեսության նախագահի պաշտոնին և նշանակվել է Նոր Բայազետի շրջանի Հայաստանի կոմունիստական կուսակցության գործադիր կոմիտեի պլանավորման հանձնաժողովի նախագահ։

Գրիգորյանը ակտիվորեն զբաղվել է հասարակական գործունեությամբ։ Նա ընտրվել է ԽՍՀՄ երրորդ գումարման Գերագույն սովետի պատգամավոր։

Եղել է Նոր Բայազետի շրջանային կոմիտեի, ինչպես նաև Հայաստանի Կոմունիստական կուսակցության Կենտրոնական կոմիտեի անդամ։ Մահացել է 1991 թվականին Կամո քաղաքում։ Թաղվել է հայրենի Հացառատ գյուղի գերեզմանատանը։

## Մրցանակներ
* Սոցիալիստական աշխատանքի հերոս
* Լենինի շքանշան (24.11.1945)
* «Պատվո Նշան» շքանշան (8.02.1944)

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:ԽՍՀՄ ԳԽ Ազգությունների խորհրդի 3-րդ գումարման պատգամավորներ
Կատեգորիա:Հայ քաղաքական գործիչներ
Մի գնա (երգ)

**«Մի գնա»** երգ  հայերեն և անգլերեն լեզուներով հայազգի դիջեյ Սուպեր Սաքոյի (Սարգիս Բալասանյան) կատարմամբ, վոկալի հեղինակ՝ ռաբիս երգիչ Սպիտակցի Հայկո (Հայկ Ղևոնդյան)։

«Մի գնա» երգի բառերի հեղինակն է Արտակ Արամյանը, որ նաև հայտնվել է Սուպեր Սաքոյի 2016 թվականի *Love Crimes *ալբոմում։ Երգը YouTube-ում ներբեռնվել է 2016 թվականի օգոստոսի 17-ին, դարձել հայտնի հիթ Հայաստանում, հայկական սփյուռքում, Մերձավոր Արևելքում և աշխարհի տարբեր երկրներում։ Բուն յութուբյան տեսանյութը 2018 թվականի օգոստոսի դրությամբ գրանցել է ավելի քան 174 մլն դիտում։ Երգը ենթարկվել է մեծ թվով ռեմիքսների, ադապտացիաների, այդ թվում տարբեր լեզուներով՝ ալբաներեն, արաբերեն, բուլղարերեն, հոլանդերեն, ֆրանսերեն, գերմաներեն, եբրայերեն, քրդերեն, ռումիներեն, ռուսերեն և թուրքերեն։

2018 թ.-ի Հունվարին Սուպեր Սաքոն ֆրանսիացի հայտնի երգիչ, ռեփեր ու կոմպոզիտոր Մետր Գիմսի հետ (Maître Gims) ներկայացրել է «Մի գնա» երգի ռեմիքս տարբերակը featuring Հայկո։ Երգի ռեմիքս տարբերակի յութուբյան տեսանյութը 2018 թվականի օգոստոսի դրությամբ գրանցել է ավելի քան 154 մլն դիտում։

## Ծանոթագրություններ

## Արտաքին հղումներ
* Սուպեր Սաքոյի պաշտոնական կայքը
* Սուպեր Սաքոյի ալիքը YouTube-ում
* Սուպեր Սաքոն ալիքը YouTube-ում։ Super Sako - "Mi Gna" ft. Hayko
* Maître Gims-ի ալիքը YouTube-ում։ Maître Gims & Super Sako - "Mi Gna" ft. Hayko

Կատեգորիա:Հայերեն երգեր
Կատեգորիա:Հայկական երգեր
Կորեայի մշակույթի, սպորտի և զբոսաշրջության նախարարություն

**Կորեայի մշակույթի, սպորտի և զբոսաշրջության նախարարություն** (Հարավային Կորեա, ), կենտրոնական պետական մարմին զբոսաշրջության, մշակույթի, արվեստի, կրոնի և սպորտի ոլորտներում։ Բաղկացած է երկու փոխնախագահներից, նախարարի երեք օգնականներից, մեկ հանձնաժողովից և ավելի քան 60 ստորաբաժանումներից։ Աշխատողների ընդհանուր թիվը կազմում է մոտ 2200 մարդ։

Գլխամասը տեղակայված է Սեջոն քաղաքի Սեջոնի կառավարական համալիրում։

Նախարարության ենթակայության ներքո են գտնվում Ազգային թանգարանը, Ազգային թատրոնը և Ազգային գրադարանը։

## Պատմություն
Մշակույթի և զբոսաշրջության նախարարությունը նախապես ենթարկվել է կրթության նախարարությանը, որը հիմնադրվել է 1948 թվականին։ Հետագայում Տրանսպորտի նախարարությունը ստեղծել է զբոսաշրջության վարչություն։ Արվեստի և մշակույթի հարցերի կառավարման համար 1961 թվականին ստեղծվել է Տեղեկատվության նախարարությունը։ 1990 թվականին Մշակույթի և տեղեկատվության նախարարությունը դարձել է մշակույթի նախարարություն։

1993 թվականին Մշակույթի նախարարությանն է ինտեգրվել Երիտասարդության և սպորտի հարցերի նախարարությունը և կոչվել է Մշակույթի և սպորտի նախարարություն։ 1998 թվականին կառավարության վերակազմավորման ժամանակ Մշակույթի և սպորտի նախարարությանը փոխարինել է Մշակույթի և զբոսաշրջության նախարարությունը։

## Նպատակներ
Մշակույթի, սպորտի և զբոսաշրջության նախարարության հիմնական խնդիրներն են՝
* Կորեայի ժողովրդի ուսուցում, քաղաքացիների մշակութային և ստեղծագործական աճի խթանում
* Այնպիսի հասարակության ստեղծում, որտեղ աշխատանքը և ժամանցը հավասարակշիռ են
* Դինամիկ ազգի ստեղծում, որտեղ ներկայացված են տարբեր տեղական մշակույթներ
* Հանրային հարաբերությունների միջոցով հանրային իրազեկման բարձրացում հասարակայնության հետ կապերի միջոցով
* Քաղաքացիների կյանքի որակի բարելավում` մշակութային միջոցառումների և իրադարձությունների, սպորտի, զբոսաշրջության և կրոնական գործունեության աջակցման միջոցով

## Ծանոթագրություններ

## Արտաքին հղումներ
* Կորեայի Հանրապետության մշակույթի, սպորտի և զբոսաշրջության նախարարության պաշտոնական կայք 

Կատեգորիա:Նախարարություններ ըստ երկրի
Անավարտ պատմություններ

**Անավարտ պատմություններ** (**ավանդություն**),  Ջ․ Ռ․ Ռ․ Թոլքինի  պատմությունների և շարադրանքների հավաքածու, որոնք չեն հրապարակվել   նրա կենդանության օրոք։ Առաջին անգամ  հրապարակվել  են 1980 թվականին Քրիստոֆոր Թոլքինի  խմբագրությունում։

Ի տարբերություն  «Սիլմարիլիոնների» (որի մեջ ամենատարբեր պատմողական  հատվածներ փոփոխվել են, ստեղծագործությունը ավելի միասնական դարձնելու համար),  «Անավարտ պատմությունների»  մեջ տեքստը մնացել է այն նույն ձևով, ինչպես գրել է Թոլքինը։  Փոփոխվել են միայն, խիստ անհրաժեշտության դեպքում։  Արդյունքում, գրքում  որոշ  նյութեր իսկապես ներկայացնում են անավարտ պատմություններ, իսկ որոշ էմոցիոնալ հատվածներ նկարագրում են միջերկիրը։ Յուրաքանչյուր պատմություն ուղեկցվում է մեկնաբանությունների երկար շարքով, հակասանքներով, բացատրելի և  անհասկանալի պահերով։

Նմանապես Քրիստոֆեր Թոլքինը  խմբագրել և հրապարակել  «Սիլմարիլիոնները», մինչ «Անավարտ պատմությունների» ուսումնասիրումը։

Գիրքը պարունակում է ավելի մանրամասն տեղեկություններ կերպարների, իրադարձությունների և աշխարհագրական օբյեկտների մասին, միայն հպանցիկ է գրված «Մատանիների Տիրակալի» մասին։ Այդ պատմությունը ներառում է  Գենդալֆի և Իստարի ծագման պատմությունը, Իսիդուրայի մահվան և Իրիսյան արահետներում համիշխանության մատանիի կորելու, Ռոհան թագավորության մասին, այդ ամենը ընդլայնում է գիտելիքները Միջերկրի  պատկերացման մասին։

Հատկապես հետաքրքիր է Ալդարիոնեի և Էրենդիսի մասին պատմությունը,  Նումենորների պատմությունը մինչև անկումը։ Քարտեզը նույնպես պատկերված է գրքում։

## Անոտացիա
Նումենորյան արքայազնի սրտում որ է ավելի ուժեղ, սերը դեպի ծովը թե հավատարմությունը դեպի կինը, ինչ է ցանկանում հպարտ Գալադրիելը՝ իշխել մկջերկրում կամ վերադառնալ արևմուտք։ Ինչպես Թորինը և Կոմպանիան կազմակերպեցին իրենց արշավանքը դեպի Միայնակ լեռը։ Ինչու դիքարը մնացել էր  միայն Դրուդանյան անտառում։ Այս  գրքում դուք կգտնեք այս բոլոր հարցերի պատասխանները, և կհայտնվեք Թոլքինի լեգենդարիումի Միջերկրի մասին։

## Բովանդակությունը
Առաջին մաս, Առաջին դարաշրջան․
* «Թրոնը և նրա այցը դեպի Հոնդոլին»
* «Հարն ի հին Հարուն (վիպակ Հուրինի երեխաների մասին) »
Երկրորդ մաս, Երկրորդ դարաշրջան․
* «Նումերոն կղզու բնութագիրը »
* «Ալդարիոն և Էրենդիս »
* «Էլրոսա, Նումերոնի թագավորները »
* «Գալադրիելի և Կելեբորնաի պատմությունը »
Երրորդ մաս, Երրորդ դարաշրջան․

* «Իրիսյան դաշտերի անկումը »
* «Քիրիոն և Էորլ, Գոնդորի և Ռոհանայի ընկերությունը »
* «Որսորդություն Էրեբորում»
* «Մատանու որսը »
Չորրորդ մաս․
* Դրուադինի
* Իստարի
* Պալանտիր

## Ծանոթագրություններ

## Արտաքին հղումներ
* https://www.labirint.ru/books/589447/
* https://www.ozon.ru/context/detail/id/140824562/
* http://knigosite.org/library/books/52682 

Կատեգորիա:1980 գրքեր
Կատեգորիա:Թոլքինի լեգենդարիում
Ժամանց

**Ժամանց**, հաճելի գործունեություն, ազատ ժամանակի զբաղմունք։

Ունի նաև այլ անվանումներ՝ զվարճություն, զվարճանք և այլն։

Լինում է անհատական և խմբակային, տարբերվում է էներգիայի ծախսմամբ։

## Ժամանցի տեսակներ
* Խաղեր (սեղանի, ակտիվ, վիդեոխաղեր և այլն)
* Երաժշտության ունկնդրում
* Կինո
* Ընթերցանություն
* Շոփինգ
* Թատրոն
* Կրկես
* Բաղնիք
* Տուրիզմ
* Պլանետարիում
* Կենդանաբանական այգի
* Ջրաշխարհ
* Լունապարկ
* Կարաոկե
* Գիշերային ակումբ
* Պարեր
* Ձեռագործություն և նկարչություն
* Հեռուստացույցի դիտում
* Զբոսանք (ոտքով, ձիով, ավոմեքենայով, հեծանիվով և այլն)
* Սպորտ
* Արշավ
* Սահադաշտ
* և այլն։

## Ժամանցը Հին աշխարհում
200px|right|thumb|<div style="text-align:center">Սենետ խաղը</div>

Հայտնի է, որ Հին Եգիպտոսի բնակիչները սիրել են խաղալ սեղանի խաղեր (օրինակ՝ սենետ), սակայն այդ խաղերի կանոնները չեն պահպանվել։ Երեխաները խաղում էին տարբեր խաղալիքներով, զբաղվում էին աճպարարությամբ, խաղում էին գնդակով։ Հայտնի է նաև, որ մեծ ճանաչում է ունեցել ձեռնամարտը։ Հարուստ մարդիկ զբաղվել են որսորդությամբ (այդ թվում հատուկ վարժեցված շներով) և զբոսնել են նավակով:

Հին Հունաստանում հայտնի են եղել սպորտային վարժություններն ու խաղերը, մրցույթները։ Հունաստանում էին անցկացվում Օլիմպիական խաղերը։ Կազմակերպվում էին մասնավոր խնջույքներ, ճաշկերույթներ։ Հայտնի է նաև Հին հունական թատրոնը։

## Ծանոթագրություններ

## Արտաքին հղումներ
* Փիլիսոփայական բառարանում  Дидье Жюлиа

Կատեգորիա:Ժամանց
Կատեգորիա:Հիմնական թեմատիկ հոդվածներ
Մոնղոլիայում ՅՈՒՆԵՍԿՕ-ի Համաշխարհային ժառանգության ցանկ

**Մոնղոլիայում ՅՈՒՆԵՍԿՕ-ի համաշխարհային ժառանգության օբյեկտների ցանկ**, Մոնղոլիայում ՅՈՒՆԵՍԿՕ-ի համաշխարհային ժառանգության ցուցակում կա 4 անուն (2011 թվական, այն կազմում է ընդհանուր թվի 0,4% (1073-2017 թվականներ)։ 3 օբյեկտները ընդգրկված են՝ ըստ մշակութային չափանիշների, իսկ 1 օբյեկտ բնական չափանիշով։ Բացի այդ, 2017 թվականից Մոնղոլիայի տարածքի 13 օբյեկտներ թեկնածուներ են համաշխարհային ժառանգության ցուցակում ընդգրկվելու համար։ Մոնղոլիան 1990 թվականի փետրվարի 2-ին  վավերացրել է Համաշխարհային մշակութային և բնական ժառանգության պաշտպանության մասին կոնվենցիան։ Մոնղոլիայի տարածքում գտնվող առաջին օբյեկտը ցանկում  ընդգրկվել է ՅՈՒՆԵՍԿՕ-ի Համաշխարհային ժառանգության կոմիտեի 27-րդ նստաշրջանում՝ 2003 թվականին։

## Ցանկ
Այս աղյուսակում օբյեկտները գտնվում են ՅՈՒՆԵՍԿՕ-ի համաշխարհային ժառանգության ցուցակում ընդգրկված կարգով

### Օբյեկտների աշխարհագրական դիրքը

## Նախնական ցանկ
Աղյուսակում օբյեկտները ներկայացված են  նախնական ցուցակին ավելացված կարգով։ Այս ցուցակում օբյեկտները ներկայացված են Մոնղոլական իշխանությունների կողմից համաշխարհային ժառանգության թցանկում ավելացնելու համար։

### Օբյեկտների աշխարհագրական դիրքը

## Ծանոթագրություններ

## Տես նաև
* Համաշխարհային ժառանգություն
* ՅՈՒՆԵՍԿՕ
* Ասիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Արտաքին հղումներ
* Официальный сайт ЮНЕСКО. Список объектов всемирного наследия
* Всемирное наследие ЮНЕСКО на русском языке 
* Каталог ссылок по Всемирному наследию в Монголии

Կատեգորիա:Համաշխարհային ժառանգության ցանկեր
*
Բագրաս (այլ կիրառումներ)

**Բագրաս** կարող է նշանակել.
* Բագրաս, միջնադարյան ամրոց Կիլիկյան Հայաստանում։
* Բագրաս, բրդյա բարակ գործվածք, որից Հայաստանում պատրաստել են անձրևային (անջրանցիկ) գլխարկներ։
Բեգռաս

**Բեգռաս** (պարսկ. բագրաս), բրդյա բարակ գործվածք, որից Հայաստանում պատրաստել են անձրևային (անջրանցիկ) գլխարկներ։

Ամենայն հավանականությամբ բեգռասի պատրաստման տեխնոլոգիան մոռացված է, քանի որ դեռ 1788 թվականին հնդկահայ հասարակական գործիչ Շահամիր Շահամիրյանի կողմից հրատարակած Հայաստանի սահամանդրաության նախագծում՝ Որոգայթ փառացում, 502-րդ հոդվածի համաձայն «ով որ շնորհ ունենա մեր Հայաստան երկրում վերականգնել կարմիր որդանը. գործել բեգռաս, մահուդ՝ ըստ եվրոպական կերպի ու նմանության...մեկ անգամ միայն Հայոց տան կողմից պետք է շնորհի արժանանա, այսինքն՝ 10.000 արծաթ դահեկան»։

## Ծանոթագրություններ

Կատեգորիա:Հայկական մշակույթ
Կատեգորիա:Գլխարկներ
Հրանուշ Մարգարյան

**Հրանուշ Արայի Մարգարյան** (), հայ լեզվաբան։ Բանասիրական գիտությունների դոկտոր (1975), պրոֆեսոր (1978)։ ՀԽՍՀ բարձրագույն դպրոցի վաստակավոր գործիչ (1981)։

## Կենսագրություն
Հրանուշ Մարգարյանը ծնվել է 1921 թվականին Թիֆլիսում։ 1945 թվականին ավարտել է Երևանի պետական համալսարանը և նույն թվականից դասավանդել ԵՊՀ-ում, 1978-1988 թվականներին եղել է ռուսաց լեզվի ամբիոնի վարիչը։ Զբաղվել է ռուսերենի տեսական քերականության, ձևաբանության և բառակազմության փոխհարաբերության, ռուսերենի և հայերենի զուգադրական բառագիտության և ձևաբանության հարցերով։

## Աշխատություններ
* «Իմաստաբանական հակազդեցության տեսակները ձևակազմության և բառակազմության ոլորտում» (ռուսերեն, 1970 թվական) 
* «Ակնարկ ռուսերենի ձևաբանության՝ հայերենի ձևաբանության զուգադրությամբ» (ռուսերեն, 1987 թվական) 
* «Բառային նշանակության տեսակը և քերականական հարացույցը» (ռուսերեն, 1988 թվական)

## Մահ
Մահացել է 2005 թվականին Երևանում։ Թաղված է Թոխմախի գերեզմանատանը։

## Ծանոթագրություններ

Կատեգորիա:Հայ լեզվաբաններ
Կատեգորիա:Բանասիրական գիտությունների դոկտորներ
Կատեգորիա:Հայ պրոֆեսորներ
Կատեգորիա:ԵՊՀ շրջանավարտներ
Կատեգորիա:ԵՊՀ դասախոսներ
Կատեգորիա:Թոխմախի գերեզմանատանը թաղվածներ
Կատեգորիա:ՀԽՍՀ բարձրագույն դպրոցի վաստակավոր գործիչներ
Հրանտ Մարգարյան (թատերագիր)

**Հրանտ Մանուկի Մարգարյան** (), հայ թատերագիր, ռեժիսոր, բանաստեղծ, քիմիկոս։ Քիմիական գիտությունների դոկտոր (1971), պրոֆեսոր (1994)։

## Կենսագրություն
Հրանտ Մարգարյանը ծնվել է 1938 թվականին Իրաքի Բասրա քաղաքում։ 1966 թվականին ավարտել է Սթիվենսի ինստիտուտի (ԱՄՆ) տեխնոլոգիական քոլեջը։ 1971 -1972 թվականներին եղել է Կոլումբիայի համալսարանի գիտաշխատող, 1994-2005 թվականներին՝ Նյու Յորքի նահանգային համալսարանի դասախոս, 1967 թվականից՝ Նյու Յորքի Համազգային թատերախմբի հիմնադիր-ղեկավար։

Թատերգությունները նվիրված են ամերիկահայ ժամանակակից կյանքի ազգային և հոգեբանական խնդիրների։

## Բեմադրություններ

## Երկեր
### Թատերգություններ
* «Վազեմ... չուշանամ» («Բագին», 1994) 
* «Ուղեւորը» (2004) 
* «Երբ արեւը կը լռէ» (2005)

### Բանաստեղծությունների ժողովածու
* «Ենթաեսէն փշրուած» (2004)

### Ճամփորդական հուշագրությունների ժողովածու
* «Քարաձայն պատարագ» (անգլերեն, հայերեն, 1997)

## Պարգևներ
* Համազգայինի «Ոսկե մեդալ» (1980)
* Մեծի Տանն Կիլիկիո կաթողիկոսության Սուրբ Մեսրոպ Մաշտոց մեդալ (1987)
* Հայաստանի գրողների միության «Լավագույն դրամատուրգ» մրցանակ (1992)

## Ծանոթագրություններ

Կատեգորիա:Հայ թատերագիրներ
Կատեգորիա:Հայ ռեժիսորներ
Կատեգորիա:Հայ բանաստեղծներ
Կատեգորիա:Հայ քիմիկոսներ
Կատեգորիա:Քիմիական գիտությունների դոկտորներ
Կատեգորիա:Հայ պրոֆեսորներ
Հրանտ Մարգարյան (այլ կիրառումներ)

**Հրանտ Մարգարյան** անունը կարող է վերաբերել հետևյալ անձանց.

* Հրանտ Մարգարյան (թատերագիր) (1938),  հայ թատերագիր, ռեժիսոր, բանաստեղծ, քիմիկոս։
* Հրանտ Մարգարյան (1958), հայ հասարակական, քաղաքական գործիչ, Հայ Յեղափոխական Դաշնակցության անդամ՝ ՀՅԴ Բյուրոյի ներկայացուցիչ։
Կիգինսկի Գ. Մինգաժևի անվան բաշկիրական ժողովրդական թատրոն

**Կիգինսկի Գ. Մինգաժևի անվան բաշկիրական ժողովրդական թատրոն** (), բաշկիրական ժողովրդական թատրոն, գտնվում է Բաշկորտոստանի Կիգինսկի շրջանի Վերխնիե Կիգի գյուղում։

## Պատմություն
Հիմնադրվել է 1934 թվականին որպես Կիգինսկի կոլտնտեսային թատրոն։
1959 թվականին թատրոնն ստացել է «ժողովրդականի» կոչում, իսկ 1977 թվականին այն ստացել է Բաշկիրիայի Ինքնավար Խորհրդային Սոցիալիստական Հանրապետության և ՌԽՖՍՀ ժողովրդական արտիստ Գ. Մ. Մինգաժևի անունը։

## Խաղացանկ
Կադիր Դայանի «Таңсулпан»-ը («Տանսուլպան») թատրոնի առաջին ներկայացումն է։ Կիգինսկի բաշկիրական ժողովրդական թատրոնում բեմադրվել է ավելի քան 150 ներկայացում.

* «Аты барҙың дәрте бар» («Սերը տարիք չի հարցնում»), Ն. Գաիտբայ,
* «Ҡыҙ урлау» («Աղջկա առևանգումը»), Մ. Քարիմ,
* «Բաշմագիմ», Հ. Կ. Իբրահիմով,
* «Эх, Өфө ҡыҙҙары!» («Ախ, աղջիկներ»), Ի. Ա. Աբդուլին,
* «Ул ҡайтты» («Նա վերադարձավ»), Ա. Կ. Անտաբաև,
* «Ҡарлуғас» («Կարլուգաս») Բ. Բիկբայ,
* «Գնդակ», Դ. Սալիխով և այլն։

## Կազմ
Ժողովրդական թատրոնի կազմում աշխատել են Բ. Բ. Բիկմուհամեդովը, Մ. Գ. Իսլամովան, Բաշկիրիայի Ինքնավար Խորհրդային Սոցիալիստական Հանրապետության արվեստի վաստակավոր գործիչներ Մ. Գ. Բադամշինան և Մ. Գ. Լուկմանովը, Բաշկորտոստանի Հանրապետության մշակույթի վաստակավոր գործիչ Մ. Բ. Վալեևը, Ֆ. Բ. Հաբիբուլինը և ուրիշներ։  
Թատրոնի առաջին գեղարվեստական ղեկավարն է եղել Ի. Իբրահիմովը։ Տարբեր ժամանակներ թատրոնը ղեկավարել են Բաշկորտոստանի Հանրապետության մշակույթի վաստակավոր գործիչներ Ռ. Ա. Կուտուպովը, Ռ. Ս. Սամիկովը և ուրիշներ։ Թատրոնի ներկայացումների գեղարվեստական ձևավորմամբ զբաղվել են Բաշկիրիայի Ինքնավար Խորհրդային Սոցիալիստական Հանրապետության մշակույթի վաստակավոր գործիչներ Ե. Ա. Բելոուսովը, Կ. Գ. Հայֆուլինը, իսկ երաժշտական ձևավորմամբ` Բաշկիրիայի Ինքնավար Խորհրդային Սոցիալիստական Հանրապետության մշակույթի վաստակավոր գործիչ Ս. Ա. Յարուլինը։

## Ձեռքբերումներ
* Գյուղական դրամատիկական թատերախմբերի համառուսական դիտումերի դափնեկիր (Օրենբուրգ, 1964, 1967),
* Ժողովրդական թատրոնների համառուսական դիտումերի դափնեկիր (Չեբոկսարի, 1969),
* Գյուղական գեղարվեստական ինքնագործ խմբերի համառուսական դիտումերի դափնեկիր (Ուֆա, 1972),
* Ինքնագործ գեղարվեստական խմբերի համամիութենական դիտումերի դափնեկիր (Ուֆա, 1977, 1985),
* Ժողովրդական ստեղծագործ խմբերի համամիութենական փառատոնների դափնեկիր (Ուֆա, 1987),
* Թատերական արվեստի հանրապետական դիտումերի դափնեկիր (գյուղ Վերխնիե Կիգի, 1990),
* «Алтын тирмә-Ոսկե յուրթ» ժողովրդական թատրոնների փատառոնների դափնեկիր (գյուղ Կիրգիզ Միյակի, 1996, գյուղ Յանաուլ, 2005)։

## Փաստեր
Կիգինսկի Գ. Մինգաժևի անվան բաշկիրական ժողովրդական թատրոնին կից գործում է մանկական կրթական թատերախումբ։

## Ծանոթագրություններ

## Արտաքին հղումներ
* ''Аскаров Р. Р.'' Кигинский башкирский народный театр имени Гималетдина Мингажева.// Статья в Башкирской энциклопедии 

Կատեգորիա:1934 հիմնադրումներ
Կատեգորիա:Բաշկորտոստանի թատրոններ
Թաիլանդում ՅՈՒՆԵՍԿՕ-ի Համաշխարհային ժառանգության ցանկ

Թաիլանդում ՅՈՒՆԵՍԿՕ-ի Համաշխարհային ժառանգության օբյեկտների ցանկում կա 5 անվանում (2009 թվական), ինչը կազմում է ընդհանուր թվի 0,5 % -ը (2017 թվականին 1073-ից)։ 3 օբյեկտ ընդգրկված է մշակութային չափանիշներով, իսկ 2-ը՝ բնական չափանիշներով։ Մեկ մշակութային օբյեկտ ճանաչվել է մարդկային ստեղծագործ հանճարի գլուխգործոց (չափանիշ i) և ևս մեկը՝ բացառիկ գեղեցկություն և գեղագիտակական կարևորություն ունեցող (չափանիշ vii)։

## Ցանկ
Օբյեկտները դասավորված են համաշխարհային ժառանգության ցանկում դրանց ընդգրկվելու հերթականությամբ։

## Նախնական ցանկ
Աղյուսակում օբյեկտները դասավորված են նախնական ցանկում դրանք ավելացնելու հերթականությամբ։ Ցանկում նշված են այն օբյեկտները, որոնք Թաիլանդի կառավարության կողմից առաջարկվել են որպես թեկնածուներ համաշխարհային ժառանգության ցանկում ընդգրկվելու համար։


### Օբյեկտների աշխարհագրական դասավորվածություն



## Տես նաև
* Միավորված ազգերի Կրթության, գիտության և մշակույթի կազմակերպություն
* Համաշխարհային ժառանգություն
* Եվրոպայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Ասիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Հյուսիսային Ամերիկայում Համաշխարհային ժառանգության օբյեկտների ցանկ
* Հարավային Ամերիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Օվկիանիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Արտաքին հղումներ
* ՅՈՒՆԵՍԿՕ-ի պաշտոնական կայք։ Թաիլանդում ՅՈՒՆԵՍԿՕ-ի Համաշխարհային ժառանգության օբյեկտներ
* Թաիլանդում ՅՈՒՆԵՍԿՕ-ի Համաշխարհային ժառանգություն 

Կատեգորիա:Թաիլանդի տեսարժան վայրեր
Կատեգորիա:Թաիլանդում ՅՈՒՆԵՍԿՕ-ի համաշխարհային ժառանգություն
Կատեգորիա:Համաշխարհային ժառանգության ցանկեր
Աբա (անձնանուն)

**Աբա**, ասորական ծագումով հայկական արական անձնանուն։ Առաջացել է ասորերեն *āwā* անունից, գրվում է *ābā*, կարդացվում է *āwā*: Բուն նշանակությունն է «հայր»։

## Հայտնի անվանակիրներ
* Աբա երեց (?-552), ասորի հոգևորական, հետագայում Արևելքի ասորական եկեղեցու կաթողիկոս-պատրիարք (540-552)։
* Աբա քաղաքապետ։
* Մար Աբաս Կատինա (ասոր. Mār Awā Qațțīnā, մ.թ.ա. 3-րդ դար), ասորի պատմիչ (ըստ Մովսես Խորենացու), անձնանվան բուն նշանակությունը՝ *Տեր Աբա իմաստուն*։
* Աբա Գնունի (4-րդ դար), հայ իշխան, Գնունիների նախարարական տոհմից։

## Ծանոթագրություններ

Կատեգորիա:Հայկական արական անձնանուններ
Վիեննայի տեսարանը Բելվեդերից (նկար)

**«Վիեննայի տեսարանը Բելվեդերից»** (), իտալացի նկարիչ, քաղաքային բնանկարի վարպետ, Վենետիկի գեղարվեստի դպրոցի կարկատուն ներկայացուցիչ Բեռնարդո Բելլոտտոյի կտավներից։ Հեղինակը կտավը վրձնել է 1759-ից 1761 թվականներն ընկած ժամանակահատվածում։ Յուղաներկով կտավի չափերն են՝ 135 × 213 սմ։ «Վիեննայի տեսարանը Բելվեդերից» ստեղծագործությունն այսօր պահպանվում և ցուցադրվում է Արվեստի պատմության թանգարանում (Վիեննա, Ավստրիա), (գույքագրում՝ №GG 1669):

## Պատմություն
Բեռնարդո Բելլոտտոն իտալացի նկարիչ Ջովաննի Անտոնիո Կանալետտոյի (1697-1768) զարմիկն է. երիտասարդ տարիքում հենց նրա մոտ է ուսանել։ Այս կտավը մեկն է այն տասներեք նկարներից, որոնք մտնում են վիեննական շրջանի մեջ։ Հեղինակը դրանք բոլորը ստեղծել է Սրբազան Հռոմեական կայսրության կայսրուհի Մարիա Թերեզայի (1717-1780) համար։ Բեռնարդո Բելլոտտոն դրանք նկարել է հընթացս երկու տարիների, որոնք նա անցկացրել է Հաբսբուրգների մայրաքաղաքում։ «Վիեննայի տեսարանը Բելվեդերից» ստեղծագործությունը գտնվում է կայսերական հավաքածուում ստեղծման օրից։

## Նկարագիր
«Վիեննայի տեսարանը Բելվեդերից» կտավում ներկայացված տեսարանը պատկերված է Վերին Բելվեդերից՝ պալատից, որը Ներքին Բելվեդերի հետ միասին ստեղծվել է 18-րդ դարի 20-ական թվականներին։ Նկարն առանձնանում է բացառիկ տեղագրական ճշտությամբ և, հնարավոր է, որ հեղինակն աշխատել է կամերա օբսկուրայի օգնությամբ, ինչով հաճախ էին օգտվում նկարիչ-վեդուտիստները ճշգրիտ պատկերներ ստանալու համար։ Բեռնարդո Բելլոտտոն նկարը ստեղծել է դետալային ճշգրտությամբ. հեռանկարը, շինությունները մարդիկ և ստվերները կառուցված է որոշ ազատությամբ։ Ձախ կողմում պատկերված է Կարլսկիրխեն, աջից՝ Սալեզինյան մենաստանը։ Այդ երկու շինությունների միջև՝ կտավի կենտրոնում, վեր է խոյանում Սուրբ Ստեփանոսի մայր տաճարը, որն իր գոթական աշտարակով առանձնանում է երկնքի ֆոնին։ Նրա դիմաց նկատվում են Ներքին Բելվեդերն ու Շվարցենբերգի դղյակն իր ջերմատներով։ Հետին պլանում երևում են Կալենբերգի և Լեոպոլդսբեգի բլուրները։

Ներքին Բելվեդերի սֆինքնսները՝ առյուծի մարմիններով և մարդկային գլուխներով, մարմնավորում են բանականություն՝ միավորված ուժի հետ։ «Վիեննայի տեսարանը Բելվեդերից» ստեղծագործության համար բնութագրող հանգամանք է երկրաչափական ճշգրտությունը և մարդկանց մելանխոլիկ ոգին։

## Ծանոթագրություններ

## Գրականություն
* 
* 

Կատեգորիա:1759 նկարներ
Կատեգորիա:Բեռնարդո Բելլոտտոյի նկարներ
Կատեգորիա:Բնանկարներ
Կատեգորիա:Իտալիայի արվեստ
Կատեգորիա:Վիեննայի արվեստի պատմության թանգարանի նկարներ
Կատեգորիա:Վիեննայի պատմություն
Նատալյա Բարդո

**Նատալյա Բարդո** (, իրական ազգանունը՝ Կրիվոզուբ ), ռուսական թատրոնի և կինոյի դերասանուհի, երգչուհի և հաղորդավարուհի։

## Կենսագրություն
Նատալյա Բարդոն ծնվել է 1988 թվականի ապրիլի 5-ին՝ Մոսկվայում։ Ապրել միայն մոր հետ։ Նատալյայի մայրը զբաղվել է անհատ ձեռներեցությամբ, սակայն ներկայումս չի աշխատում։ Հայրը նախկինում զբաղվել է թեթև ատլետիկայով։

Նատաշան մանուկ հասակում սովորել է երաժշտական դպրոցի դաշնամուրի բաժնում։ Այցելել է նաև գեղարվեստական դպրոց, զբաղվել է բասկետբոլով, հաճախել բալետի և մարմնամարզության։ 18 տարեկան հասակում առաջին անգամ նկարահանվել է «Պուշկինի վերջին մենամարտը» ֆիլմում։ Նատալյան ընդունվել է նաև Բանկային ինստիտուտ։

2006 թվականին նկարահանվել է «Անիծված դրախտ» ֆիլմը Էվելինա Բլենդենսի դերում։ Ֆիլմը էկրաններին է հայտնվել 2007 թվականի հունվարին։

2007 թվականին Նատալյային հրավիրել են նկարահանվելու «Անիծված դրախտ 2» ֆիլմում, որը առաջինի շարունակությունն էր։

Հունիսի 2010 թվականի փոխել է ազգանունը՝ Կրիվոզուբի փոխարեն դարձրել է Բարդո։ Սովորել է Շչուկինայի անվան թատերական ինստիտուտում։ Սկսել է զբաղվել վոկալով։

Նատալյային լայն ճանաչում է բերել «Ոսկե Բարվիխա 2» սերիալը, որը հեռարձակվել է ՏՆՏ հեռուստալիքով։

Նատալիան իր դեբյուտը կատարեց «Վերոնիկա» բազմասերիանոց մելոդրամայի գլխավոր դերում։

2007 թվականի հունվարից մինչև 2007 թվականի հուլիսը մասնակցել է «Տուն 2» հաղորդմանը։

Ակտիվորեն ներգրավված է շատ հեռուստատեսային նախագծերում։ Հիմնականներից մեկը ՏՆՏ հեռուստաալիքիով ցուցադրվող երիտասարդական կատակերգության՝ «Անժելիկա» սերիալն է։

2015 թվականի ամռանը Մարատ Բաշարովի հետ դուետով «Առաջին ալիք»-ի եթերում վարեց «Պարոն և տիկին Մեդիա» զվարճալի հեռուստատեսային հաղորդումը։

Նատալիան մասնակցել է «Ռուսական ուրվագիծ» բարեգործական հիմնադրամի ավանդական նորաձևության օրացույցի շնորհանդեսին։

## Երաժշտական գործունեություն
2010 թվականի աշնանը Նատալյա ձայնագրել է Լեդի Գագայի հիթ դարձած Alejandro (Ալեխանդրո) երգի պաշտոնական cover տարբերակը ռուսերեն լեզվով։

### Սինգլեր
2010 թվական
* Alejandro
* Կործանում 
2011 թվական
* Ուզում եմ բղավել
* Բարդոն
* Ցերեկ և գիշեր
* Երազում եմ ձեր մասին
* Անձրևի կաթիլներ
* 6 տառ (վեց տառ)

## Ֆիլմագրություն

## Ծանոթագրություններ

## Արտաքին հղումներ
* Наталья Бардо կայքում IMDb
* 

Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Թատրոնի դերասանուհիներ
Կատեգորիա:Ռուս դերասանուհիներ
Կատեգորիա:Ռուս երգիչներ
Կատեգորիա:Ռուս երգչուհիներ
Կատեգորիա:Ռուս կինոդերասանուհիներ
Կատեգորիա:Ռուս հաղորդավարներ
Կատեգորիա:Ռուս հեռուստատեսային դերասանուհիներ
Կատեգորիա:Ռուս մոդելներ
Lifan X60

**Lifan X60,** կոմպակտ քրոսովեր, արտադրության գործարկված Չինաստանում 2011 թվականին։ Մեքենան համալրվում է բենզինային 1,8 լիտր ծավալով շարժիչով, 5-աստիճան փոխանցումատուփով և առջևի տանող անիվներով։ Մշակման համար հիմք է վերցվել Toyota RAV4 ավտոմեքենան։

Lifan X60 դիտման է ներկայացվել «Զա ռուլյոմ» ամսագրին։ Որպես դրական կողմ լրագրողները նշել են՝ լավ դիզայնը, ընդարձակ ձևափոխվող սրահը, հարդարման բավականին որակյալ նյութերը, հարուստ համալրմամբ մատչելի գինը։ Բացասական կողմերը՝ վատ նվագարկիչը, կառավարելիությունը և արգելակները։

Lifan X60 ստացել է խիստ բացասական գնահատականներ մեկնաբանների կողմից, որոնք ուշադրություն են դարձրել հավաքման և նյութերի ցածր որակինշ, ինչպես նաև անվտանգության տեսանկյունից վիճահարույց ինժեներական լուծումներ։ Chinese New Car Assessment Program (C-NCAP) քրաշ-թեատերի արդյունքներով մոդելը ստացել է չորս աստղ։

## Արտադրություն
Lifan X60-ը հավաքում են Չերկեսի Դերվայս գործարանում։ Հավաքումը սկսվել է 2012 թվականի հոկտեմբերին։ Չինական շուկայում քրոսովերը վաճառքի է հանվել ավելի վաղ՝ 2011 թվականի ամռանը։ X60 հավաքվում է Չինաստանից մատակարարվող դետալներից։ «Դերվայս» գործարանը իրականացնում է թափքի ներկումը, եռակցումը և հավաքումը։

## Առաջին ձևափոխություն
Առաջին ձևափոխությունը կատարվել է 2015 թվականին։ Lifan X60-ը ձեռք է բերել ավտոմատ փոխանցումատուփ։

Ձևփոխության ընթացքում փոփոխվել են.

* Հովացման ճաղավանդակը
* Հետևի օպտիկան
* Անիվների շրջակալների պլաստմասային վրադիրները

**Հիմնական բնութագրերը**

**Դինամիկ բնութագրերը**

## Ծանոթագրություններ

Կատեգորիա:2010-ականների ավտոմեքենաներ